Pol Pot

Pol Pot (ganet Saloth Sâr) d'an 19 a viz Mae 1925 hag marvet d'ar 15 a viz Ebrel 1998 a oa ur reveulzier kambodjan, diktatour, ha politikour a oa bet penn Kambodja evel kentañ ministr eus ar C'hampuchea Demokratel etre 1976 betek 1979. Diazez ideologel Pol Pot a oa ar gomunouriezh met krouet e oa bet gantañ un ideologiezh ethnobroadelour Khmer. E penn al luskad komunour kambojan e oa, ar Khmered ruz, eus 1963 betek 1997 ha bet e oa bet Sekretour meur Strollad Komunour Kampuchea  eus 1963 betek 1981. Drezhañ hag e velestradurezh e voe kemmet Kambodja en ur vro komunour gant ur strollad nemetken ha kaset da benn ar Gouennlazh Kambodjat.
 Buhez 
A-raok degouezhout e Pariz e voe desket er gelennadurezh boudhist. E Frañs e heulias ur stummadur war ijinerezh an tredan.

E 1953 e tistroas da Gambodja, da b-Phnom Penh, ma kelennas galleg.

Emezelañ e reas da Strollad Komunour Kambodja ha sekretour-meur e voe e 1962.

Gant sikour riez Sina e krogas da stourm e 1963.

D'ar 17 Ebrel 1975 ez eas tre gant e lu e Phnom Penh. E penn ar C'hampuchea demokratel e voe.

Skarzhañ a reas an dud eus ar c'hêrioù evit kas anezho war ar maez. Brezel a reas ouzh ar Viêt Nam ha rediet e voe da dec'hout kuit met ne zilezas ket ar stourm outo avat. 1 den diwar 5 a varvas er vro abalamour dezhañ.

E 1998 e voe lazhet pa oa disrann e diabarzh e gosteziad tud.

Rummad:Ganedigezhioù 1928
Rummad:Marvioù 1998
Rummad:Tud Kambodja
Rummad:Torfedourien vrezel
Rummad:Gouennlazherien
Rummad:Khmered ruz